GiliGold/VAD_KnessetCorpus huggingface dataset:
יריב לוין: מעל לכול, מעידים עליו עמיתיו ומעסיקיו, והרי גם אנחנו יכולים להעיד על כך מכלי ראשון – בהתנהלותו ובאופיו, איל הוא אדם סבלני וסובלני, שקול, הגון, בעל יושרה ונעים-הליכות.
יריב לוין: אלו הן תכונות חשובות ביותר להצלחה בתפקיד כה מורכב ואחראי.
יריב לוין: לאחר שנחשפתי לעבודתו המקצועית של איל כמזכיר הכנסת, אני סמוך ובטוח כי הוא מתאים ללא כל סייג לכהן כיועץ המשפטי לכנסת, וכי יבצע את תפקידו על הצד הטוב ביותר.
יריב לוין: אשר על כן, אני מבקש, אדוני יושב-ראש הוועדה, את אישורה של ועדת הכנסת למינוי.
יריב לוין: אני מאוד מודה לכם.
יריב לוין: אני מציע לחלק את הדיון לשניים.
יריב לוין: מי שמבקש לומר דברי ברכה – במידה שהוועדה אכן תאשר את מינויו של עורך-דין ינון – אני מציע שהדבר הזה ייעשה אחרי שהוא יתבשר על המינוי ויישב כאן.
יריב לוין: מי שרוצה לומר דברים טרם ההצבעה, לגופו של דיון – יכול לומר לי כרגע ואנחנו נקיים את זה עכשיו.
יריב לוין: שלי יחימוביץ: מה ההבדל בעצם?
יריב לוין: היו"ר יריב לוין: ההבדל הוא שהגיוני שאת דברי הברכה נאמר אחרי שאדם ייבחר, ולעומת זאת אם יש מישהו שרוצה לומר דברים טרם שאנחנו מקבלים החלטה, את זה צריך לומר עכשיו.
יריב לוין: נסים זאב: אם יש לו איזשהם ספקות.
יריב לוין: היו"ר יריב לוין: כן.
יריב לוין: או ספקות, או רוצה לשכנע אולי את המשוכנעים, אני לא יודע.
יריב לוין: נסים זאב: כולם מפחדים לדבר, זה הכול... היו"ר יריב לוין: אני מבין שאין אנשים שמבקשים לדבר מראש, אני לא חושב שמישהו מפחד לדבר.
יריב לוין: לפיכך, אני מבקש לעבור להצבעה.
יריב לוין: מי מחליף את חבר הכנסת דני דנון בליכוד, שאיננו?
יריב לוין: מי מחליף את חברת הכנסת רחל אדטו?
יריב לוין: שלמה מולה: אני מחליף את חברת הכנסת אדטו.
יריב לוין: שלי יחימוביץ: אני מחליפה את חבר הכנסת איתן כבל.
יריב לוין: היו"ר יריב לוין: רבותי, אני עובר להצבעה.
יריב לוין: מי בעד אישור מינויו של עורך-דין איל ינון לתפקיד היועץ המשפטי של הכנסת?
יריב לוין: מי מתנגד?
יריב לוין: הצבעה בעד – פה אחד נגד – אין נמנעים – אין בקשת יושב-ראש הכנסת לאישור מינויו של עורך-דין איל ינון לתפקיד היועץ המשפטי לכנסת נתקבלה.
יריב לוין: פה אחד, אין מתנגדים ואין נמנעים.
יריב לוין: לפיכך, אני קובע שעורך-דין איל ינון נבחר ואושר כיועץ המשפטי של הכנסת, על-פי בקשת יושב-ראש הכנסת.
יריב לוין: אני מציע שנקרא לעורך-דין ינון כדי שנוכל לבשר לו על בחירתו.
יריב לוין: (מזכיר הכנסת איל ינון מצטרף לישיבת הוועדה)
קריאות: היו"ר יריב לוין: איל, אני שמח לבשר לך שפה אחד החליטה ועדת הכנסת לקבל את בקשת יושב-ראש הכנסת ולבחור בך כיועץ המשפטי הבא של כנסת ישראל.
קריאות: אני מאחל לך הצלחה, אני משוכנע שתצליח ואני בטוח שתוביל גם את הלשכה המשפטית וגם את הייעוץ השוטף כאן לכנסת, בדרך בטוחה, מקובלת, אני מאמין גם לגבהים מקצועיים חדשים שיהיו לטובת הכנסת, מעמדה וכבודה.
קריאות: אני, ברשותכם, אאפשר לך לומר כמה מלים ולאחר מכן חברי הכנסת שירצו לדבר.
קריאות: בבקשה.
קריאות: איל ינון: אדוני יושב-ראש הכנסת, גברתי יושבת-ראש הכנסת השבע-עשרה, אדוני יושב-ראש ועדת הכנסת, חברי הוועדה.
קריאות: אני מודה ליושב-ראש הכנסת שבחר בי לתפקיד חשוב זה ומודה לכם חברי ועדת הכנסת על אישור המינוי.
קריאות: זו גם ההזדמנות שלי להודות לחברי הוועדה הציבורית בראשות השופטת טובה שטרסברג-כהן, שמצאה לנכון, לאחר בחינה מקצועית, להמליץ עלי כאחד מארבעת המועמדים לתפקיד.
קריאות: זכות גדולה נפלה בחלקי לזכות באמונם, הן של יושבת-ראש הכנסת השבע-עשרה והן של יושב- ראש הכנסת השמונה-עשרה, אשר בחרו בי לשניים מהתפקידים החשובים והרגישים ביותר בכנסת.
קריאות: הבעת אמון זו מטילה עלי אחריות כבדה ומחויבות אישית למוסד ולתפקיד, ואני מקווה לעמוד בכך בכבוד.
קריאות: כידוע, הכנסת התברכה בלשכה משפטית מצוינת ובמשפטנים מהמעלה הראשונה.
קריאות: במיוחד אבקש לציין היום את גברת סיגל קוגוט, המשנה ליועצת המשפטית והיועצת המשפטית לוועדת החוקה, חוק ומשפט, ואת גברת אתי בנדלר, המשנה ליועצת המשפטית (כלכלה ותקשורת) והיועצת המשפטית לוועדת הכלכלה.
קריאות: יחד איתן ועם יתר המשפטנים בלשכה המשפטית נעשה כמיטב יכולתנו למלא את שלל תפקידיה של הלשכה המשפטית על הצד הטוב ביותר.
קריאות: ולסיום, בכניסתי לתפקיד היועץ המשפטי לכנסת אתפלל שלא תארע תקלה על ידי, ובבוא היום, ביציאתי מתפקיד מזכיר הכנסת, אתן הודיה על חלקי.
קריאות: היו"ר יריב לוין: תודה רבה.
קריאות: ראשון הדוברים, חבר הכנסת יואל חסון, בבקשה.
יואל חסון: תודה, אדוני היושב-ראש, אדוני יושב-ראש הכנסת, היועץ המשפטי הנבחר של הכנסת.
יואל חסון: אני רוצה קודם כול לומר שאני מכיר את איל ינון ממשרד ראש הממשלה, עוד לפני שהגיע לכאן לכנסת.
יואל חסון: הכרתי אותו כשאני הייתי יועץ ראש ממשלה והוא היה בתפקידו במחלקה המשפטית.
יואל חסון: אז הכרתי אדם באמת מסור, מוכשר, אחד כזה שניתן גם לעבוד אתו, גם להתייעץ אתו וגם להיעזר בו, נותן תמיד את העצה הטובה כדי לא להיכשל ולא ליפול מאיזשהו מכשול.
יואל חסון: כאשר יושבת-ראש הכנסת השבע-עשרה מינתה אותו, אני ראיתי בו אחד האנשים הראויים ביותר כמזכיר הכנסת, ואחר כך אני חייב לומר, גם כממלא-מקום יושב-ראש הקואליציה וכיושב-ראש קואליציה, מצאתי מזכיר כנסת שהיה מצד אחד ללא משוא-פנים, יודע לדבר עם כולם מכל מקום, מכל סיעה, אבל גם מאפשר ומקיים את עבודת הכנסת בצורה מקצועית ונכונה.
יואל חסון: היתה לי גם הזכות להיות חבר בוועדת האיתור, שם היו מועמדים שונים.
יואל חסון: אני חייב לומר שבאמת הוצגו הארבעה הטובים ביותר שיכלו להיות בתפקיד הזה.
יואל חסון: אדוני יושב-ראש הכנסת, אני באמת מברך אותך על החלטתך לבחור באיל ינון, אני בטוח שהוא יעשה את תפקידו נאמנה.
יואל חסון: איל, אני מאחל לך בהצלחה מכל הלב.
יואל חסון: באמת, הצלחתך היא הצלחה של הבית הזה ושמירה על היכולת של הבית הזה לשמור על הריבונות שלו ועל המקום החשוב שלו בחברה הישראלית.
יואל חסון: המון בהצלחה.
יריב לוין: חברת הכנסת יחימוביץ, בבקשה.
יריב לוין: שלי יחימוביץ: איל, ברכות.
יריב לוין: המינוי הזה הוא יותר מראוי.
יריב לוין: אני חושבת שניחנת בדיוק במזג הנכון.
יריב לוין: אני לא רוצה להביך אותך בעודף שבחים אבל אתה גם איש מקצוע לעילא ולעילא, גם סולידי, גם שוקל את הדברים מכל כיוון אפשרי, ולא משאיר שום פתחים.
יריב לוין: זכיתי להכיר אותך פעמים מאוד רבות - הרבה מאוד פעמים פניתי אליך בבקשת עצה, בבקשת סיוע, ותמיד נתקלתי בנכונות גבוהה אבל לא גבוהה מדי, כלומר הכול במגבלות הראויות והנכונות שמציבה הכנסת, על חוקיה ועל תקנותיה.
יריב לוין: אני חושבת שהמזג שלך הוא בדיוק המזג המתאים, יחד עם ההשכלה המאוד רחבה, המחויבות הגבוהה שלך לאמת, לניקיון-כפיים, לשלטון החוק, ואני בטוחה שכולנו נצא נשכרים ממך, אני אפילו קצת יותר מאחרים כיוון שאנחנו נעבוד יחד בוועדת האתיקה, אני בטוחה שבשיתוף פעולה פורה ומפרה.
יריב לוין: ואם כבר מדברים על היכרות מהעבר, אני עבדתי עם אבא שלך שהיה יושב-ראש הוועד המנהל של רשות השידור בשעתו, בדיוק כשהתחלתי את הקריירה שלי בקול ישראל.
יריב לוין: ההיכרות שלי עם המשפחה היא בהחלט חיובית ואני בטוחה שזה יימשך כך לדורי-דורות.
יריב לוין: בהצלחה כמובן.
יריב לוין: היו"ר יריב לוין: תודה רבה.
יריב לוין: זאב אלקין: תודה רבה, אדוני היושב-ראש.
יריב לוין: אני מצטרף לברכות.
יריב לוין: דיבר כאן לפניי ולפני חברת הכנסת יחימוביץ, חבר הכנסת יואל חסון ששימש בתפקיד שלי בכנסת הקודמת, כיושב-ראש הקואליציה.
יריב לוין: אני זכיתי לעבוד הדוק מאוד מול איל – גם בתפקיד יושב-ראש הקואליציה בכנסת הזאת וגם כיושב-ראש ועדת הכנסת בתחילת הקדנציה – ואני חייב לשבח גם את הוועדה וגם את יושב-ראש הכנסת על בחירה מצוינת.
יריב לוין: אני חושב שהייעוץ המשפטי של הכנסת בשנים הקרובות יעמוד בפני אתגרים לא פשוטים, גם מבחינת העבודה פנימה מול חברי הכנסת כי יוזמות החקיקה הולכות וגוברות – הכנסת הופכת ליותר ויותר פעילה מבחינה מחוקקת, לפעמים אולי אפילו יותר מדי – כך שהעומס על הייעוץ המשפטי והאחריות רק גוברים, אבל גם החוצה.
יריב לוין: הרי זה לא סוד, ויושב-ראש הכנסת הנוכחי דיבר על כך לא פעם – על ההתמודדות של הכנסת מול הגורמים בחוץ, על כך שיש לה זכות גם מול הרשות המבצעת וגם מול הרשות השופטת לחוקק ולהיות למעשה הריבון כאן במדינת ישראל.
יריב לוין: וכאן עיקר העומס – גם לעקוב אחרינו, שאנחנו נעמוד בגבולות המותר ולא נחרוג, כי כשחורגים חוטפים, אבל מצד שני להגן עלינו, על זכותנו כריבון לחוקק כאן ולמעשה לקבוע את המילה האחרונה – העומס יהיה על הייעוץ המשפטי של הכנסת.
יריב לוין: באתגר הזה אין לי ספק שאיל ידע לעמוד מצוין – לעבוד מול כל חברי הכנסת, בנעימות, בנועם הזה שלמדתי, וזו ממש בחירה מצוינת.
יריב לוין: בהצלחה.
יריב לוין: אנחנו איתך, איל.
יריב לוין: יושב-ראש ועדת החוקה, חוק ומשפט, חבר הכנסת רותם, בבקשה.
יריב לוין: דוד רותם: אדוני היושב-ראש, יש כלל במקורותינו שאין ממנים פרנס על הציבור אלא אם כן קופה של שרצים תלויה לו, כדי שכאשר יגבה ליבו יגידו לו: הבט אחורה וראה מה יש לך מאחוריך.
יריב לוין: היושב-ראש כבר הסביר לנו שיש לך קופה של שרצים מאחוריך, הוא תיאר לנו איפה התחלת את ההתמחות ואיפה עבדת, אז זה בסדר.
יריב לוין: כשאני שומע פה את כל דברי השבח עליך, זה לא עושה לי טוב, כי אם היו אומרים שאתה בחור טוב, זה בסדר, אבל כשמהללים ומשבחים אותך בתפקידך כיועץ משפטי – קח בחשבון שזו פעם אחרונה שאומרים עליך דברים טובים, כי אם ימשיכו להגיד עליך דברים טובים, פירושו של דבר שאתה לא ממלא את תפקידך כראוי, כי פירושו של דבר שאתה עושה את העבודה למצוא חן בעיני כל אחד ואחד.
יריב לוין: ותפקידו של היועץ המשפטי הוא בדיוק הפוך – אסור לך למצוא חן בעיני אף אחד.
יריב לוין: ולכן, קח את הדברים בעירבון מוגבל כי שטרי החוב שאתה תצטרך לפרוע יהיו גבוהים מדי.
יריב לוין: יושב-ראש הכנסת ראובן (רובי) ריבלין: לפני הכנסת ספר תורה כל יום שבת, אומרים: "וכל מי שעוסקים בצרכי ציבור, באמונה הקב"ה ישלם שכרם", ללמדך שכל השאר רק יקללו אותו.
יריב לוין: חבר הכנסת נסים זאב, בבקשה.
יריב לוין: נסים זאב: אני, אם כך, לא ארבה בשבחים – "אין ריבוי אחר ריבוי אלא למעט" – אנחנו לא רוצים למעט בכל השבחים שנאמרו פה אלא רק להוסיף.
יריב לוין: אני רוצה לומר שהבחירה של איל ינון, זה מרמז בעצם על תחילת הגאולה שלנו, ואגיד איפה זה נרמז.
יריב לוין: אנחנו בפזמון "עת שערי רצון" אומרים "ינון ואליה אני שולח" – ינון זה המשיח ואליה זה אליהו.
יריב לוין: אז אני יכול לומר לכם ש"נפתלי אילה שלוחה הנותן אמרי שפר" ואחרי זה נאמר "בן פורת יוסף", וזה עליך – במידות, בענווה – ואני יכול לומר "ענווה וגדוּלה במקום אחד" זה עליך, ואין לי ספק שאתה ברכה לכנסת הזאת.
יריב לוין: חברת הכנסת תירוש.
יריב לוין: רונית תירוש: תודה רבה, אדוני היושב-ראש ואדוני יושב-ראש הכנסת.
יריב לוין: ברכות לך, איל.
יריב לוין: אני רוצה דווקא להתחיל בברכות ליושב-ראש משום שאני חושבת שלא רק שהוא עשה את הבחירה הנכונה – הרי היו שמועות מכאן ומשם – וכפי שציינתי גם בפניך, אדוני היושב-ראש כבר ביום שישי, אתה הוכחת שוב שאתה פועל כמובן לטובת הכנסת כשאתה בוחר את האדם הכי מקצועי והכי ראוי לתפקיד.
יריב לוין: ולגבי איל אני רוצה לומר גם שבחים על אישיותו לא רק כאיש מקצוע אלא כאדם, כחבר נאמן.
יריב לוין: לא רק שהכרתי את אבא בהיותו ראש מינהל התרבות במשרד החינוך, אבל הכרתי אותו גם בנסיעות מקצועיות שלנו וראיתי את המסירות שלו אל מול קהל עוין לפעמים, ואת הזכויות העומדות לו בהסברה נכונה של הכנסת, הפרלמנט, שיכול להוות מודל לפרלמנטים אחרים בעולם.
יריב לוין: אני לא יודעת כמה יודעים אבל מעמדו ב- IPU, בקרב מסבירי הפרלמנטים השונים, הוא רם ונישא והוא מרצה מאוד מבוקש שם – ועכשיו אנחנו לא יודעים מי ימלא את החסר הזה אבל נקווה לטוב, אני סומכת על יושב-ראש הכנסת שיבחר בחירה נכונה.
יריב לוין: מעבר לכך, הוא אבא מדהים.
יריב לוין: כל התכונות הללו מעידות באמת על אדם שיכול לעשות המון דברים, וטוב, ובאופן מקצועי ואוהב וחם וראוי, ואני כמובן מברכת על המינוי.
יריב לוין: חבר הכנסת אמנון כהן, בבקשה.
יריב לוין: אמנון כהן: תודה, אדוני היושב-ראש.
יריב לוין: ראשית, אני רוצה לברך את הגברת אלשטיין שסיימה את תפקידה.
יריב לוין: היתה לי זכות להיות סגן יושב-ראש הכנסת בקדנציה הקודמת, ובחרנו יחד עם היושבת-ראש לשעבר את איל כמזכיר הכנסת.
יריב לוין: התברכנו גם באישיותו, גם בחוכמתו, גם בלמידה מהירה של כל נבכי הבית הזה – איך לעבוד מול חבר כנסת, מול כל סיעות הבית – אלה דברים רגישים, למצוא את האיזונים הנכונים.
יריב לוין: יישר כוח, ולא פלא שגם על-ידי היושב-ראש, גם על-ידי חברי ועדת הכנסת נבחרת לשמש בתפקיד הרם של היועץ המשפטי של הבית הזה, ואני בטוח שבאישיותך ובחוכמתך תמשיך להצעיד את הבית הזה למעמד הכי חשוב שקיים, ואני סומך עליך.
יריב לוין: רוחמה אברהם-בלילא: אדוני יושב-ראש הכנסת, הבחירה אל מול כל אותם מועמדים מצוינים – בטוח שהיא לא היתה קלה לך בשיקולים – אבל אין ספק שהניסיון שאותו מביא איל בצמתים השונים בחייו, גרם לך להכריע הכרעה שהיא מאוד חשובה לבית הזה, ואני מברכת אותך על הבחירה באופן אישי.
יריב לוין: ולך, איל – קודם כול, זה שאבא שלך לא פה זה "נון" אחד גדול.
יריב לוין: אני חושבת שאחד מרגעי הנחת היו שהוא היה שומע את כל המחמאות שקיבלת, אבל אני בטוחה שהן יגיעו אליו.
יריב לוין: אני חושבת שאחת מהמשימות שלך – והיא בטוח לא תהיה קלה, לרצות 120 חברי כנסת שרק ילינו ורק יבואו בטענות, זה לא יהיה פשוט – אבל אני חושבת שאחת מהמשימות שלך זה בהחלט להמשיך ולנסות באותה דרך – בנעימות שלך, במסירות שלך, בהתמדה שלך ובאמונה שלך – להגיע למצב שהיום בעוד שנה, או בעוד כמה שנים, נמשיך לחלוק לך את אותן מחמאות.
יריב לוין: באשר לאביך – שהכרתי אותו בתקופה קודמת בחיי, כשרה אחראית על חגיגות ה- 60 – אני אומר שאין לי ספק שהתפוח לא נפל רחוק מהעץ, ואני יודעת שהוא יהיה חסר בנקודה שבה הוא מילא ושירת את מדינת ישראל, על הצד הטוב ביותר.
יריב לוין: שמעתי את המחמאות אשר חלקו לו, ואני בטוחה שגם אתה – כיוון שהתפוח לא נפל רחוק מהעץ – עוד תצליח ואני בטוחה שבחייך, אתה עוד צעיר, עוד תגיע לגדולות.
יריב לוין: אבל יחד עם זה, מה שחשוב לנו כמחוקקים – ואני חייבת לציין את הצעדים האחרונים שהממשלה נקטה בהם וזה לנסות לגרוע ממעמדה של הכנסת כגורם מפקח על הממשלה - אני חושבת שאחת המשימות שלך זה לשמור על הבית הזה כדי שימשיך להיות מבצרה של מדינת ישראל בכל מה שקשור לחקיקה.
יריב לוין: אני מאחלת לך הצלחה, מאחלת לנו שיתוף פעולה פורה, ואני מאחלת גם לך אדוני היושב-ראש הצלחה ועבודה פוריה למען הכנסת ולמען מדינת ישראל.
זבולון אורלב: אני לא אדבר על ההיסטוריה המשותפת שלי עם משפחת ינון, שהיא נדמה לי מהוותיקה פה בין כל חברי הבית, אבל אני הכרתי את איל בעבודה – לא בהיכרות האישית – בהיותי שר הרווחה בראשית העשור הנוכחי במשרד ראש הממשלה, עברתי איתו החלטות מאוד מאוד רגישות ומאוד מאוד עדינות, ולמדתי באמת שהוא מוכן להגן בכל יכולתו על האמת, על הצדק, ולפעמים גם על השלום – שגם הוא חשוב.
זבולון אורלב: ועכשיו, בסיבוב הנוכחי כמזכיר הכנסת, אני אומר שמי שזכה והגיע למצב כזה שאין לו אופוזיציה מבין חברי הכנסת, כלומר יש הסכמה רחבה מקיר לקיר, חוצה מפלגות, חוצה דעות, חוצה מגדרים, שאתה עושה את עבודתך נאמנה ביושר, בהגינות מוחלטת, במקצועיות, אז בוודאי אתה ראוי מאוד לקבל את המינוי של היועץ המשפטי של הכנסת.
זבולון אורלב: אני רק אומר לך, איל.
זבולון אורלב: אני מבין אלה – אני חושב כמו היושב-ראש – שמרגיש שעדיין המאבק על מעמדה של הכנסת לא תם.
זבולון אורלב: המאבק מול הרשויות האחרות – לא רק הרשויות הממוסדות כמו הרשות המבצעת והרשות השופטת אלא יש עוד רשויות פה בארץ, שגם אם לא כתובות בספרי הלימוד הן קיימות- המאבק הזה לא תם.
זבולון אורלב: ללשכה המשפטית ולעומד בראשה יש תפקיד חשוב מאוד להגן על מעמדה של הכנסת כמוסד העליון המבטא את הדמוקרטיה במדינת ישראל, ואני בטוח שתצליח בכך.
זבולון אורלב: הרבה מאוד הצלחה.
זבולון אורלב: היו"ר יריב לוין: תודה רבה.
זבולון אורלב: חבר הכנסת מוזס, בבקשה.
זבולון אורלב: מנחם אליעזר מוזס: אדוני יושב-ראש הוועדה, אדוני יושב-ראש הכנסת, בחרת באיש הנכון במקום הנכון.
זבולון אורלב: כשנבחרתי לכנסת היה זה איל ינון שניגש אלי בסבר פנים יפות, עם כזו קבלת פנים חמימה – ממש נתן לי את ההרגשה שיש לי כאן ידיד ורע – עד שהתברר לי שיש לנו מן המשותף.
זבולון אורלב: איל ינון, בשנות ילדותו, היה תלמיד ישיבת "חיים מאירים" של ויז'ניץ, ושם הוא קיבל שורשים חזקים מאוד.
זבולון אורלב: יש לו עוד אפילו מטבעות חנוכה מהאדמו"ר מויז'ניץ שליט"א – ופשוט יש כאן איזו כימיה.
זבולון אורלב: חז"ל אומרים: "מקצת שבחו של אדם אומרים בפניו".
זבולון אורלב: האמת היא שכמה ששמענו כאן, זה רק מקצת שבחיך – אני אומר לך את זה בפנים, כל מה ששמענו כאן.
זבולון אורלב: רבי אברהם אבן-עזרא היה אומר: הדעתן שבאנשים – איש הבר-דעת ביותר – זקוק ליועצם, זקוק ליועץ.
זבולון אורלב: הדעתן באנשים, הבן אדם הכי הכי חכם- צריך יועץ.
זבולון אורלב: ושלמה המלך כבר היה אומר: "מים עמוקים עצה בלב איש, ואיש תבונה ידלנה" – יודע לדלות את התבונה.
זבולון אורלב: אני חושב שזה נאמר עליך, ואני מקווה שבתפקידך החדש, בעזרת השם, תצליח.
זבולון אורלב: אני גם כן מכיר את אביך – בתוקף עבודתנו במשרד החינוך, איש מקסים – בתקופת זבולון, עליו השלום.
זבולון אורלב: יושב-ראש הכנסת ראובן (רובי) ריבלין: זבולון המר.
מנחם אליעזר מוזס: זבולון המר המנוח, עליו השלום – ביום שישי היה יום הזיכרון שלו.
מנחם אליעזר מוזס: היה מהמקורבים ביותר וגם אני הייתי מהקרובים.
מנחם אליעזר מוזס: אני באמת מתפלא שאביך לא כאן אבל הוא ודאי ישמע או יקרא את הדברים בסטנוגרמה.
מנחם אליעזר מוזס: עליך אפשר לומר מה שדוד המלך אומר: "והיה כעץ שתול על פלגי מים" – בא מכזה בית – "אשר פריו יתן בעתו ועלהו לא יבול וכל אשר יעשה יצליח".
מנחם אליעזר מוזס: אמן.
מנחם אליעזר מוזס: היו"ר יריב לוין: תודה.
מנחם אליעזר מוזס: חבר הכנסת חנין, בבקשה.
מנחם אליעזר מוזס: דב חנין: תודה רבה, אדוני היושב-ראש, אדוני יושב-ראש הכנסת, איל, מה אני יכול לברך אחרי כל הדברים האלה שנאמרו כאן?
מנחם אליעזר מוזס: אתה שילוב באמת מיוחד במינו של חוכמה ושל תבונה – ויש הבדל בין חוכמה לבין תבונה, ולא רבים הם האנשים שמצליחים לשלב את שני הדברים האלה יחד.
מנחם אליעזר מוזס: חוץ מכל התכונות האחרות אתה גם אדם מאוד נעים – גם כשיש אתך ויכוח – נעים להתווכח אתך, נעים לשוחח אתך, נעים לשמוע את דעתך ונעים להשתכנע מדעתך גם כשחושבים אחרת.
מנחם אליעזר מוזס: הברכה האמיתית, אדוני היושב-ראש, מגיעה לנו לכנסת – שאנחנו מתברכים ביועץ משפטי כזה.
מנחם אליעזר מוזס: רשימת המועמדים היתה מאוד מכובדת ומפוארת ונכללו בה אנשים שהם באמת אנשי מעלה, מועמדים מעולים.
מנחם אליעזר מוזס: היא מכבדת את הכנסת והבחירה מכבדת את הכנסת, ואני מאחל לך ולנו הרבה הצלחה.
מנחם אליעזר מוזס: היו"ר יריב לוין: תודה רבה.
מנחם אליעזר מוזס: חבר הכנסת בן-סימון.
מנחם אליעזר מוזס: דניאל בן-סימון: אני לא מכיר את אביך ואין לי פסוק – לא מהתלמוד ולא מהגמרא – וזה שאני יושב ליד חבר הכנסת מוזס זה עוד לא מרעיף עלי איזשהו ידע-יתר בעניין הזה של התורה.
מנחם אליעזר מוזס: אני רק אומר שבאתי לכנסת – מקום קשה, בעייתי, יש סיעות קשות, יש פחות קשות; למזלי, אני נמצא בסיעה הכי נוחה בכנסת – ולכן, פה ושם היה מגע בינינו והוא היה מגע עדין, ואני מאוד מעריך את זה.
מנחם אליעזר מוזס: במקום שבו המגעים לא הכי עדינים בעולם, המגע בינינו היה עדין ורך.
מנחם אליעזר מוזס: אני מאוד מעריך את זה, ובלי דימויים מעבר למה שאני אומר.
מנחם אליעזר מוזס: בסך הכול, אני מאוד מעריך את המזג השיפוטי שלך, שהוא לא פחות חשוב מאשר הידע המשפטי שלך, ובהצלחה.
מנחם אליעזר מוזס: חשבתי שראוי ונכון שאת סבב הברכות תסכם יושבת-ראש הכנסת השבע-עשרה, חברת הכנסת דליה איציק, בבקשה.
מנחם אליעזר מוזס: דליה איציק: אדוני היושב-ראש, חברי חברי הוועדה, איל.
מנחם אליעזר מוזס: חשבתי לעצמי היום מה גרם לי – כשבאת אלי אז לחדר – אחרי חמש דקות להחליט שאני רוצה אותך מזכיר הכנסת.
מנחם אליעזר מוזס: אני לא מהירת-החלטה ואני גם כנראה לא מהירת-תפיסה, ובכל זאת מה גרם לי.
מנחם אליעזר מוזס: באמת הרבה שכל בלב – זה מה שיש לך.
מנחם אליעזר מוזס: מסוג האנשים שמחברים תבונת הראש עם תבונת הלב, ואני מאוד מחשיבה את שתי התבונות הללו, וכל יום אני נוכחת מחדש – גם מה שקורה כאן בחדר – אל תתרשם, יש פה גם הרבה נימוסים וכו'.
מנחם אליעזר מוזס: אתה מספיק נבון ואתה על הקרקע, אבל אין ספק שהאנשים שבאו לפה, באו מרצון ובאו להגיד לך מילה טובה ובאו גם להגיד ליושב-ראש על ההחלטה של הבחירה.
מנחם אליעזר מוזס: אבל, אמר חבר הכנסת אורלב משהו שהוא מאוד נכון.
מנחם אליעזר מוזס: אסור לטעות בך – וזה אני אומרת לחברי הכנסת.
מנחם אליעזר מוזס: אתה עומד על שלך.
מנחם אליעזר מוזס: לפעמים כשאומרים "כולם בחרו בו פה אחד", חושבים: אם הוא בסדר עם כולם אולי זאת בעיה.
מנחם אליעזר מוזס: הכנסת מתמודדת במאבק קשה מאוד – כבר שנים – על מעמדה ועל מיקומה בין שלוש הרשויות.
מנחם אליעזר מוזס: היא חלשה, הכנסת היא כנסת חלשה, היא איננה תלוית יושב-ראש רק, ואיננה תלוית חברי כנסת רק; יש אסופה של סיבות שאתה יודע כנראה מהן, אבל אנחנו עוד לא מצאנו את הפתרון להן.
מנחם אליעזר מוזס: יש לך משימה קשה מאוד, אני מאמינה שאם אתה תוביל אותה באומץ-לב – שאולי אפילו תרגיז חלק מהרשויות האחרות, אבל גם תרגיז אולי חלק מהבית הזה – אז יהיה אפשר להגיד שיועץ משפטי לכנסת נבחר שעשה את מה שצריך כל כך הרבה לעשות.
מנחם אליעזר מוזס: אני מאוד מאוד סומכת עליך.
מנחם אליעזר מוזס: הכנסת הזאת ידעה ימים קשים בשלוש-ארבע השנים האחרונות: שתי מלחמות בתקופתנו; כשמפכ"ל הולך שלא בדרך הטבע, זו רעידת אדמה.
מנחם אליעזר מוזס: מפכ"ל הלך שלא בדרך הטבע; כשנשיא הולך שלא בדרך הטבע, זאת רעידת אדמה, זה קרה בקדנציה; כשרמטכ"ל הולך שלא בדרך הטבע – כל זה קרה בקדנציה הזאת, ולא נספר עוד דברים קשים שקרו כאן.
מנחם אליעזר מוזס: אתה היית לי באמת לא רק לעובד.
מנחם אליעזר מוזס: אתה חבר, אתה יועץ, אתה נבון, אתה עומד על שלך, אתה מתווכח – אבל גם כשאתה מתווכח אתה עושה את זה בשום-שכל – ואני מאחלת לך הרבה מאוד הצלחה, ובעיקר לנו, לבית הזה.
מנחם אליעזר מוזס: אני גם מכאן רוצה לאחל לנורית, היועצת המשפטית היוצאת, החלמה מהירה.
מנחם אליעזר מוזס: אני חושבת שמול התכונות שיש לה, היא עמדה באומץ-לב בהרבה מאוד נושאים – גם מולי, גם מול אחרים – והיא גרמה לכך שהרבה מאוד גורמים יתייחסו גם לייעוץ המשפטי בכנסת בכבוד.
מנחם אליעזר מוזס: אני מאחלת לך הרבה הרבה הצלחה, ואנחנו כאן ניתן לך הרבה הרבה כתף.
מנחם אליעזר מוזס: ובאמת איחולי הצלחה, ותודה, ואיך אומרים – לעבודה.
מנחם אליעזר מוזס: עמיר פרץ: באתי בריצה, ואני לא נוהג לבוא בריצה.
מנחם אליעזר מוזס: פעם ראשונה שאני נענה לפנייתו של חבר הכנסת איתן כבל.
מנחם אליעזר מוזס: ממיטת חוליו הוא אמר לי: אתה הולך להחליף אותי כדי שיהיה קוורום.
מנחם אליעזר מוזס: דליה איציק: החליפו אותך כבר.
מנחם אליעזר מוזס: היו"ר יריב לוין: החליפו.
מנחם אליעזר מוזס: חברת הכנסת שלי יחימוביץ רצה יותר מהר.
מנחם אליעזר מוזס: עמיר פרץ: אני מצטרף לברכות ומאחל לך הצלחה.
מנחם אליעזר מוזס: אז אני באתי ניטרלי – זה נטו-נטו.
אברהם מיכאלי: איל, אלה שלא דיברו זה בגלל שלא נתנו להם זכות לדבר.
אברהם מיכאלי: היו"ר יריב לוין: רצית לדבר?
אברהם מיכאלי: לא רשום.
אברהם מיכאלי: אברהם מיכאלי: הייתי הראשון ברשימה.
אברהם מיכאלי: אחרי דליה איציק אני לא מדבר.
יריב לוין: תודה רבה, ובאמת שיהיה בהצלחה.
יריב לוין: אברהם מיכאלי: שיהיה בהצלחה, בלי דיבורים.
יריב לוין: איל ינון: תודה רבה.
יריב לוין: קביעת ועדות לדיון בהצעות החוק הבאות: 1.
יריב לוין: הצעת חוק רישוי עסקים (תיקון – הגבלה על מכירת משקאות משכרים), התש"ע-2009 – הצעת חבר הכנסת דוד רותם (פ/1767/18) 2.
יריב לוין: הצעת חוק רישוי עסקים (תיקון – איסור מכירת משקאות משכרים בתחנות תדלוק ובבתי עסק הנמצאים בתחומן), התש"ע-2009 (פ/1810/18), הצעת חבר הכנסת אורי אורבך 3.
יריב לוין: הצעת חוק המאבק בתופעת השכרות (הוראת השעה), התש"ע-2009 (מ/469) ג.
יריב לוין: בקשת יושב-ראש ועדת הפנים והגנת הסביבה להעברת הצעת חוק רישוי עסקים (תיקון – הגבלה על מכירת משקאות משכרים), התש"ע-2009, הצעת חבר הכנסת חיים כץ(פ/1794/18) מוועדת הפנים והגנת הסביבה לוועדה אחרת ד.
יריב לוין: בקשת יושב-ראש ועדת החוקה, חוק ומשפט להעברת הצעת חוק העונשין (תיקון – איסור שתייה של משקה משכר ע"י קטין), התשס"ט-2009, הצעת חבר הכנסת יריב לוין (פ/1515/18) מוועדת החוקה, חוק ומשפט לוועדה אחרת
ראובן ריבלין: אדוני היושב-ראש, אני הייתי מבקש להעיר עוד הערה לגבי סעיף ב.3.
ראובן ריבלין: אנחנו הקמנו בכנסת בשנת 1998 את הוועדה למלחמה בנגע הסמים, וועדה זו – יש לה ייעוד.
ראובן ריבלין: רוב הנושאים הבאים לפניה הם נושאים א-פוליטיים, שכן אין גבולות בין עמים ואין גבולות בין עדות ואין גבולות בין צבעים בכל מה שקשור בצורך במלחמה בנגע הסמים, שהוא הוגדר כמלחמה – לא מאבק – מלחמה בנגע הסמים.
ראובן ריבלין: יש בפניכם איזושהי הצעת חוק.
ראובן ריבלין: הוועדה הזאת – יהיה אשר יהיה היושב-ראש שלה – היא ועדה אשר התמנתה לצורך הטיפול במאבק זה.
ראובן ריבלין: יש הצעת חוק היום הבאה לפניכם, שבה הקואליציה מבקשת להקים ועדה דו-ראשית של ועדת החוקה, חוק ומשפט וועדת הפנים.
ראובן ריבלין: נדמה לי שאם כבר קמה ועדת סמים- והיא פנויה ואין פה עניין שיש איזה חשש מצד הקואליציה לבוא ולראות בוועדה איזשהו אמצעי לעשות פיליבסטר כלפי הממשלה – מן הראוי להשאיר זאת בידי הוועדה עצמה, שאחרת נדמה לי שהכנסת תפעל כאילו היא פועלת על-פי יושבי-ראש הוועדות ולא על-פי הנושאים.
ראובן ריבלין: אני ממליץ בכל פה – כמובן שההחלטה היא החלטה של הוועדה; אפילו בנושא חדש, לא השום-שכל ודעת קובע ולא הסוגיות המשפטיות אלא החלטת הוועדה היא שמייצרת – אני ממליץ בפני הוועדה להשאיר בידי ועדת הסמים את הטיפול בנושא שהוא כל כך חשוב.
ראובן ריבלין: היו"ר יריב לוין: אני מודה.
ראובן ריבלין: אני רוצה לומר ליושב-ראש, ברשותך.
ראובן ריבלין: בסוגיה הזאת – שהיא כמובן סוגיה דחופה- לטעמי לפחות, ראוי היה שבקשה מן הסוג הזה תלובן בין שלושת ראשי הוועדות באופן ישיר.
ראובן ריבלין: יושב-ראש הכנסת ראובן (רובי) ריבלין: מעולה.
ראובן ריבלין: היו"ר יריב לוין: אני אומר זה מעולה, רק זה לא נעשה.
ראובן ריבלין: ראוי היה שהדבר הזה ייעשה – בין בשיחה בין שלושת ראשי הוועדות ותוך היוועצות ביושב-ראש הקואליציה – והתהליך הזה לצערי לא נעשה, אינני נכנס לסיבות למה הוא לא נעשה, אני רק מציין את זה כעובדה.
ראובן ריבלין: אין לי ספק שלו היה נעשה, היה קל יותר להגיע לאיזשהו הסדר.
ראובן ריבלין: עדיין לא מאוחר.
ראובן ריבלין: היו"ר יריב לוין: יחד עם זאת, אני בהחלט אומר – עדיין לא מאוחר.
ראובן ריבלין: אני אהיה מוכן לתת עוד איזושהי הזדמנות של 24 שעות כדי לבחון את העניין הזה.
ראובן ריבלין: יושב-ראש הכנסת ראובן (רובי) ריבלין: אם המלצתי חשובה, אני ממליץ שזה באמת יינתן.
ראובן ריבלין: היו"ר יריב לוין: אני אהיה מוכן לתת הזדמנות נוספת של 24 שעות לבחון את העניין הזה, אבל אני אומר באופן מפורש שבנושא הזה הדחיפות היא רבה ואני לא רואה שום מקום שהנושא הזה ימשיך ויתעכב בגלל עניין פרוצדורלי.
ראובן ריבלין: יושב-ראש הכנסת ראובן (רובי) ריבלין: שיקול-הדעת הוא שלך והוא שיקול-דעת מלא.
ראובן ריבלין: תודה רבה, אני מאוד מודה לחברים.
ראובן ריבלין: ברכות.
יריב לוין: אני עובר לנושא השני על סדר-היום: קביעת ועדות לדיון בהצעות החוק הבאות:
יריב לוין: הצעת חוק רישוי עסקים (תיקון – הגבלה על מכירת משקאות משכרים), התש"ע-2009, הצעת חבר הכנסת דוד רותם (פ/1767/18); הצעת חוק רישוי עסקים (תיקון – איסור מכירת משקאות משכרים בתחנות תדלוק ובבתי עסק הנמצאים בתחומן), התש"ע-2009, (פ/1810/18), הצעת חבר הכנסת אורי אורבך; הצעת חוק המאבק בתופעת השכרות (הוראת שעה), התש"ע-2009, (מ/469).
יריב לוין: למעשה, לנושא הזה מתחברות גם שתי בקשות להעברת הדיון בשתי הצעות חוק: בקשת יושב-ראש ועדת הפנים והגנת הסביבה להעברת הצעת חוק רישוי עסקים (תיקון – הגבלה על מכירת משקאות משכרים), התש"ע-2009, הצעת חבר הכנסת חיים כץ (פ/1794/18), מוועדת הפנים והגנת הסביבה לוועדה אחרת; ובקשת יושב-ראש ועדת החוקה, חוק ומשפט להעברת הצעת חוק העונשין (תיקון – איסור שתייה של משקה משכר על ידי קטין), התשס"ט-2009, הצעת חבר הכנסת יריב לוין (פ/1515/18), מוועדת החוקה, חוק ומשפט לוועדה אחרת.
יריב לוין: פנה אלי דקות לפני הישיבה חבר הכנסת ברכה, יושב-ראש ועדת הסמים והאלכוהול.